

**ФРЕНСКА РИВИЕРА**

Автобусна програма 8 дни / 7 нощувки

**Цена: 425 евро / 831 лева за дати : 01.05/ 31.08/ 28.09.2014**

**Цена: 435 евро / 851 лева за дата : 08.06.2014**

**Цената включва:**

* 7 нощувки със закуски в хотели 3 \* - четири в района на Сан Ремо и по една в Любляна, Лидо ди Йезоло и Загреб;
* 5 вечери;
* транспорт с комфортен автобус;
* екскурзовод на български език

**Цената не включва:**

* Доплащане за единична стая;
* Медицинска застраховка за 8 дни с покритие 5000 евро за лица на възраст до 65 г - 8 лв, за лица на възраст от 65 г до 70 г - 12 лв, за лица на възраст от 70 г до 75 г – 16 лв, за лица на възраст от 75 г до 80 г – 23 лв;
* Корабче от Пунта Сaбиони - Венеция – 20 евро;
* Входни такси за посещаваните туристически обекти
* Екскурзия до Ница и Мантон – 10 евро при минимум 25 туристи ;
* Екскурзия до Кан и Антиб – 15 евро при минимум 25 туристи ;
* Екскурзия до Монако и Монте Карло – 10 евро при минимум 25 туристи

**С тази екскурзия ще посетите** : София – Любляна- Сан Ремо – Мантон- Ница– Кан - Антиб – Монако – Монте Карло – Милано – Лидо ди Йезоло - Венеция – Загреб - София

**ТУРИСТИЧЕСКА ПРОГРАМА:**

**1 Ден : София – Любляна**

Отпътуване от София за Любляна в 08.00 ч., от Националния стадион „Васил Левски” и в 08.30 ч. от автогара „Сердика”. Настаняване в хотел в Любляна.Нощувка.

**2 Ден : Любляна – Сан Ремо**

Закуска. Кратка туристическа програма в Любляна– град на кръстопът, въплътил духа на централна Европа и Средиземноморието, мост между разнородни култури, настроения и идеи. С нашата разходка ще видите Старото кметство, Тримостието, река Любляна и Францисканския манастир. Продължаваме за Сан Ремо– един от най-привлекателните курорти в Италия, известен още като „града на фестивалите”  заради многобройните културни и музикални форуми, които се организират там целогодишно. Вечеря. Нощувка в района на Сан Ремо.

**3 Ден : Сан Ремо – Мантон - Ница**

Закуска. Свободно време или по желание екскурзия до Мантон и Ница :

Пешеходна разходка в центъра на Мантон – един от най- живописните курорти на Ривиерата и най-цветният френски град: градината „Биовес” с екзотични дървета; Дворецът на Европа – културен и конгресен център, построен в стил „бел епок”; крайбрежният булевард и Старият град. В Мантон ще видите и музея на великия френски писател, поет, драматург, режисьор и художник  - Жан Кокто. Както оставя своя жизнерадостен артистичен почерк из Лазурния бряг - прочутите му фрески са „татуирани" по стени и тавани, на улици и сгради. Малко по-късно се превръща и в почетен гражданин на Мантон, след като изографисва градската стена с танцуващи минотаври и ангели. Продължаваме за Ница. Свободно време за обяд. Следва пешеходна разходка в Ница – столицата на Лазурния бряг .Ще видите : старият град, съхранил атмосферата и автентичния дух на Средновековието: атрактивният пазар на цветята; най-големият площад"Масена" и крайбрежният булевард "Променад Де-з-Англе" с най- престижните хотели на Френската ривиера. Връщане в хотела. Вечеря. Нощувка.

**4 Ден : Сан Ремо – Кан – Антиб.**

Закуска. Свободно време или по желание екскурзия до Кан и Антиб:

Започваме с пешеходна разходка в Кан - най-прочутият кино фестивален град на Френската ривиера и считан за най-луксозното място на лазурния бряг. Ще видите; крайбрежният булевард " Кроазет "с Фестивалния комплекс, където всяка година през май се провежда световноизвестният фестивал на киното; Алеята на славата с отпечатъци от ръце на звезди на филмовата индустрията. Свободно време за обяд в Кан. Разглеждане на Антиб - старинен град, превърнал се днес в курорт , както и едно от най – големите яхтени пристанища на Ривиерата. От Антиб е са черпили вдъхновение прочути художници, поети и писатели  като Пикасо, Жак Превер, Греъм Грийн, Скот Фицджералд, Реймонд Пене, Моне, Казандзакис  и др.  Разходка из старата част на градчето. Връщане в хотела. Вечеря. Нощувка.

**5 Ден : Сан Ремо – Монако – Монте Карло**

Закуска. Свободно време в Сан Ремо или по желание - екскурзия до Монако и Монте Карло. Първо ще посетим Княжество Монако – Двореца на фамилията Грималди, ще видим и смяната на караула, посещение на Катедралата на Монако. Посещение на квартала Монте Карло и възможност да провокирате късмета си в Американското Казино. Свободно време в Монте Карло. Връщане в хотела. Предлагаме ви надвечер да се разходите се по „Корсо императриче” в Сан Ремо – един от най-елегантните крайбрежни булеварди в Европа и из стария град - Ла Пиня. Вечеря и нощувка в хотела.

**6 ДЕН : Сан Ремо – Милано – Лидо ди Йезоло**

Закуска. Отпътуване за Милано. Туристическа програма в Милано – Италианската столица на модата и финансите- запознаване с най- важните забележителности: Кастело Сфорцеско, внушителната готическа Катедрала, Галерията на Виктор Емануел, която ни отвежда до мечтаната от всички оперни певци “Ла Скала”. Продължаваме за Лидо ди Йезоло. Настаняване в хотел. Вечеря. Нощувка.

**7 Ден : Венеция – Загреб**

Закуска. Пътуване с корабче /20 евро/ покрай островите на Венецианската лагуна до Венеция. Туристическа програма във Венеция - площад „Сан Марко” и едноименната базилика, построена, за да съхрани мощите на Светеца; Двореца на Дожите, откъдето е управлявана Венецианската република повече от 1000 години; Камбанарията, Часовниковата кула, моста Риалто, Канале Гранде, Моста на Академията, Палацо Контаржини и втората по значение базилика в града „Сан Стефано”. Възможност да обядвате в кокетните малки ресторантчетa около площад „Сан Стефано” – опитайте и чаша Просеко. Отпътуване за Загреб.Настаняване в хотел. Нощувка.

**8 Ден : Загреб – София**

Закуска. Сутринта отпътуване за България.Пристигане в София вечерта.